Innspill til fylkesvalgprogram i SV 2023-2027

**GOD HELSE OG HELSETJENESTE FOR ALLE**

Rettferdig fordeling og sosial utjevning er det viktigste tiltaket vi kan gjøre for god helse. Dette gjelder gjennom hele livsløpet, fra barndom til alderdom. SV vil samarbeide tett med pasientorganisasjoner og bruker- og aksjonsgrupper for å sikre innbyggernes rett til medbestemmelse.

SV vil arbeide for at alle har full tilgang på nødvendig helsehjelp. Alle skal bli møtt med omsorg og profesjonalitet. SV mener at kvaliteten på hele kjeden er et offentlig ansvar. Alle ledd av helsetjenesten må være kunnskapsbasert, og ikke styrt av privatøkonomiske interesser.

# Tannhelse

God tann- og munnhelse er viktig for alle. God tann- og munnhelse skal ikke være avhengig av alder eller sosial status, og skal være en integrert del av folkehelsearbeidet i fylket og i kommunene. SV vil ha en tannhelsereform for alle.

SV vil:

* Bygge ut den offentlige tannhelsetjenesten, og sikre økt kapasitet i den fylkeskommunale tjenesten.
* Sikre at den offentlige tannhelsetjenesten forblir fylkeskommunal.
* Sikre at tannhelsetjenesten har kompetansen til å avdekke vold, omsorgssvikt og seksuelle overgrep mot barn og unge.
* at det ansettes flere tannpleiere i fylket, som et ledd i det forebyggende arbeidet.
* Etablere en offentlig tannlegevakt i fylket.
* At alle offentlige tannhelsetjenester blir miljøsertifiserte, med forsvarlig avfallshåndtering, og satse på grønne produkter der det er mulig.